El Castell d'Alaquàs acull un acte institucional per a commemorar el XXV Aniversari de la Constitució Espanyola
12/12/2003 14:47:00

# El Castell d'Alaquàs acull un acte institucional per a commemorar el XXV Aniversari de la Constitució Espanyola

*   12/12/2003 14:47:00
*   [Imprimir](#)
*   Compartir
*    https://www.alaquas.org/documento.asp?id\_do=8973

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8973%2F0&title=Ajuntament%20d%27Alaqu%C3%A0s.%20Premsa.El%20Castell%20d%27Alaqu%C3%A0s%20acull%20un%20acte%20institucional%20per%20a%20commemorar%20el%20XXV%20Aniversari%20de%20la%20Constituci%C3%B3%20Espanyola)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8973/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8973/8973_Form_4.jpg)](https://www.alaquas.org/ficheros/documentos/2003/2/8973/8973_Form_10.jpg "<a href='https://www.alaquas.org/ficheros/documentos/2003/2/8973/8973_Form_10.jpg' target=_blank><i class='fa fa-external-link' aria-hidden='true'></i>.El Castell d'Alaquàs acull un acte institucional per a commemorar el XXV Aniversari de la Constitució Espanyola</a>")

En l'acte, l'Alcalde d'Alaquàs va fer lectura pública d'una declaració institucional amb què s'explicita l'adhesió de la ciutat d'Alaquàs al text constitucional aprovat el 6 de desembre de 1978

El dijous 11 de desembre es va celebrar al Castell d'Alaquàs un acte institucional per tal de commemorar el XXV aniversari de la Constitució Espanyola. L'objectiu de l'Ajuntament d'Alaquàs amb l'organització d'aquest acte ha estat el fet de retre homenatge a la nostra Carta Magna, tot i destacant el seu paper històric i la seua plena vigència com a Norma Fonamental de l'ordenament jurídic espanyol.

A aquest acte públic van assistir l'Alcalde d'Alaquàs, Jorge Alarte, els portaveus dels grups polítics municipals, Vicent Soriano pel PSPV-PSOE i Antonio Monzó pel PP, una gran representació de la Corporació Municipal i un gran nombre de veïnes i veïns. En la seua intervenció, Jorge Alarte va fer lectura pública d'una declaració institucional amb què la ciutat d'Alaquàs s'adhereix al text constitucional aprovat el 6 de desembre de 1978 així com també als actes organitzats amb motiu de la commemoració del XXV Aniversari.

En el seu discurs, l'Alcalde d'Alaquàs va agrair la col·laboració de la Fundació EFE per haver cedit a l'Ajuntament d'Alaquàs per a l'organització d'aquest esdeveniment, una selecció de 25 imatges fotogràfiques sobre la vida espanyola durant el segle XX. Aquesta exposició fotogràfica anomenada "XXV Aniversari de la Constitució Espanyola", recull imatges sobre els fets polítics més rellevants d'aquests últims 25 anys així com també sobre els fets socials, culturals i esportius més importants. Aquestes fotografies han estat realitzades des de l'any 1978 fins l'actualitat.

Aquesta mostra, provinent dels fons gràfic de la prestigiosa Agencia EFE, ha estat organitzada per l'Ajuntament d'Alaquàs amb la col·laboració de la Fundació EFE, i és fruit del conveni signat  recentment per ambdues institucions per a l'organtizació de diverses exposicions de caire periodístic i documental.

Cal destacar que aquest encontre cívic i institucional s'ha celebrat després que la Corporació Municipal aprovara per unanimitat el passat dia 20 de novembre, una moció d'alcaldia en la què es proposava l'adhesió d'Alaquàs i del seu govern municipal al text constitucional aprovat el 6 de desembre de 1978, per tal de promoure la commemoració d'aquesta efemèrides. Aquesta moció es fa ressó de la importància que la Constitució Espanyola ha tingut des de la seua aprovació, com a exemple d'un consens històric que va sorgir de la voluntat d'un poble decidit a recuperar la seua llibertat.